ปอบผีเจ้า เปิดฉากหลอน น้ำผึ้ง ล้วงไส้เซ่นคนรักสังเวยแค้น
เปิดฉากแรกในละคร ปอบผีเจ้า ทางสถานีโทรทัศน์ช่อง 8 ก็ทำขวัญผวา จนขนลุกขนพอง เมื่อสาว น้ำผึ้ง-ณัฐริกา ธรรมปรีดานันท์ หรือ การเวก ถูกทำร้าย ทั้งร่างกาย และจิตใจ งานนี้ไม่ขอยอมแพ้ต่อโชคชะตา ขอทวงความแค้น ความอาฆาต ยอมให้ดวงจิตปอบสิงร่างตัวเอง เพื่อแก้แค้นกับคนที่ทำร้ายเธอ และคนรัก อย่าง สมาร์ท กฤษฎา พรเวโรจน์ หรือ เทพ ที่ตายไปให้สาสม วันนี้เรามีเบื้องหลังมาฝากกัน เรื่องราว การเวก(น้ำผึ้ง)ถูกผีฟ้าทำนายว่า จะเป็นร่างทรงให้ผีฟ้า แต่โชคชะตาไม่เข้าข้าง การเวกถูกพ่อของตัวเองจับไปขายที่ซ่อง แต่ดีที่ เทพ(สมาร์ท) คนรักของการเวกมาช่วยไว้ได้ทัน ก่อนที่การเวกจะถูกข่มขืน แต่แล้วเคราะห์ซ้ำกรรมซัด เทพถูกฆ่าตาย การเวกถูกข่มขืน การเวกเลยตัดสินใจขอล้างแค้น ยอมเอาดวงจิตชั่วสิงร่างตัวเอง เพื่อขอทวงความยุติธรรม และรอคอยเทพที่จะกลับมาเกิดอีกครั้งฉากนี้ถ่ายทำที่กันตนา มูฟวี่ทาวน์ จังหวัดนครปฐม ทั้งน้ำผึ้ง และสมาร์ทต่างนัดแนะซ้อมคิวบู๊กันอย่างเอาจริงเอาจัง ทำเอาเหงื่อแตกท่วมตัว ส่วนสมาร์ทที่ต้องใส่วิกผมยาว น้ำผึ้งต้องคอยเอามือช่วยเกาผมให้ แต่ถึงจะมีอุปสรรคหนักหนาขนาดไหนก็ไม่เท่ากับการพูดภาษาอีสาน เพราะเรื่องนี้ทั้งสมาร์ทและน้ำผึ้งต้องพูดอีสานกัน แต่ไหนท่องไปท่องมาดันเพี้ยนเป็นภาษาใต้บ้าง เหนือบ้าง ทำเอาทั้งคู่กุมขมับมองตาปริบๆ มองหาตัวช่วยกันยกใหญ่ โชคดีที่ได้ครูสอนภาษาอีสานมาช่วยอีกแรงหลังจากที่ผู้กำกับ อดุลย์ บุญบุตร ซักซ้อมคิวต่อบทกันได้ม่วนถึงใจ ถ่ายจริงเปิดฉากเริ่มที่ น้ำผึ้งหิวโซ เพิ่งผ่านความตายมา เลยขอออกล่าเหยื่อ ปลอมเป็นหมอตำแย หวังจะกินรกเด็กน้ำผึ้งมองจ้องด้วยสายตาหิวโหย ใช้จังหวะทีเผลอ ชูเล็บยาวแลบลิ้นมองเหี้ยม จากนั้นก็จ้วงเข้าไปที่ท้องแม่ของเด็ก ดึงเด็กออกมากินอย่างอร่อย>> อ่านเรื่องย่อนิยายทุกเรื่อง คลิกที่นี่ <<และย้อนกลับไปครั้งอดีตถึงสาเหตุนี้ สมาร์ทช่วย น้ำผึ้งหนีออกมาจากพวกแมงดาที่หวังจะข่มขืน น้ำผึ้ง สมาร์ท ลงดาบต่อสู้กับกลุ่มแมงดา แต่พลาดโดนแทงเลือดอาบ น้ำผึ้งเสียใจรีบเข้าไปกอด แต่แล้วแมงดาไม่หยุดทำชั่ว จับ น้ำผึ้ง ข่มขืนต่อหน้า สมาร์ท ก่อนสิ้นใจ ผู้กำกับสั่งให้ น้ำผึ้ง ร้องไห้อีก พร้อมอาฆาตแรง น้ำผึ้งก็จัดให้ สิ้นเสียงคัต ทำเอา สมาร์ท หมดแรง ส่วน น้ำผึ้ง ที่ซีนนี้ลากยาวทั้งผีทั้งคน แถมต้องดราม่าจัดเต็ม สตรองกว่านี้ไม่มีอีกแล้วแม่คุณ ปรบมือรัวๆ จ้า ติดตามชมฉากเปิดตอนแรก ปอบผีเจ้า ได้ในวันพุธที่ 4 มีนาคมนี้ เวลา 18.40 น. ช่อง 8
เปิดฉากแรกในละคร ปอบผีเจ้า ทางสถานีโทรทัศน์ช่อง 8 ก็ทำขวัญผวา จนขนลุกขนพอง เมื่อสาว น้ำผึ้ง-ณัฐริกา ธรรมปรีดานันท์ หรือ การเวก ถูกทำร้าย ทั้งร่างกาย และจิตใจ
ปอบผีเจ้า,ปอบผีเจ้า เรื่องย่อ,น้ำผึ้ง ณัฐริกา,สมาร์ท กฤษฎา,ละครช่อง 8,นิยาย,ละคร ปอบผีเจ้า,ละคร